Okresná prokuratúra Komárno 
Pohraničná 6, 945 28 Komárno 1 	

Sp. zn. : 2 Pv 567/12/4401	Komárno, 3.6.2015
EEČ : 2-30-96-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov.

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 29.10.2012, spisová značka 2 Pv 567/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 12.septembra 2012 v čase okolo 14.20 hod. v XXXXX po XXXXX ulici riadil osobné motorové vozidlo značky Škoda Felícia EČ: XXXXX, pričom pri budove XXXXX neskoro spozoroval chodkyňu XXXXX, nar. XXXXX, ktorá smerom od tejto budovy prechádzala cez cestu, cez riadne označený prechod pre chodcov, túto zachytil prednou časťou svojho vozidla, po následnom páde na zem poškodená utrpela otras mozgu a tržnú ranu hlavy, uvedené zranenia si vyžiadali dobu liečenia a práceneschopnosti v trvaní do 4.októbra 2012.
Uznesením prokurátora Okresnej prokuratúry XXXXX zo dňa 29.10.2012, spisová značka 2 Pv 567/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
30 mesiacov
Odôvodnenie:
	Prokurátorka Okresnej prokuratúry XXXXX dňa 29.10.2012 postupom podľa § 216 odsek l písm. a,b,c Tr. por. podmienečne zastavila trestné stíhanie voči obvinenému XXXXX pre prečin ublíženia na zdraví podľa § 158 Tr. zák., ktorého sa dopustil na tom skutkovom základe, že dňa 12.septembra 2012 v čase okolo 14.20 hod. v XXXXX po XXXXX ulici riadil osobné motorové vozidlo značky Škoda Felícia EČ: XXXXX, pričom pri budove XXXXX neskoro spozoroval chodkyňu XXXXX, nar. XXXXX, ktorá smerom od tejto budovy prechádzala cez cestu, cez riadne označený prechod pre chodcov, túto zachytil prednou časťou svojho vozidla, po následnom páde na zem poškodená utrpela otras mozgu a tržnú ranu hlavy, uvedené zranenia si vyžiadali dobu liečenia a práceneschopnosti v trvaní do 4.októbra 2012. 
	Podľa § 216 odsek 2 Tr. por. bola obvinenému určená skúšobná doba na dobu 30 mesiacov.
	Uznesenie nadobudlo právoplatnosť 09.11.2012.
	Podľa § 217 odsek l Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil, inak rozhodne, a to prípadne aj počas skúšobnej doby, že sa v trestnom stíhaní pokračuje.
	Skúšobná doba podmienečného zastavenia trestného stíhania obvinenému uplynula dňom 09.5.2015.
	Na obvineného bol zabezpečený výpis z evidencie priestupkov, ako i odpis z registra trestov a výpis z evidenčnej karty vodiča, pričom bolo zistené, že v skúšobnej dobe podmienečne zastaveného trestného stíhania sa dopustil jedného menej závažného priestupku podľa § 4 odsek l písm. c/ zákona č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov, ktorého spáchanie však nebráni tomu, aby sa rozhodlo o jeho osvedčení.
	S poukazom na vyššie uvedené skutočnosti bolo namieste rozhodnúť tak, ako je to uvedené vo výrokovej časti uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Melinda Slivková
prokurátorka